Държавен вестник, бр. 23, 2018 г., стр. 97

БРОЙ  23	
Д Ъ Р Ж А В Е Н  В Е С Т Н И К 	
СТР.  97  
При анамнеза, положителни алергологични тестове и/или клинична изява на полиноза, вернален конюнктивит или друг 
вид алергичен конюнктивит кандидатите по графи 1 и 6 са негодни.
Болести на склерата, роговицата, ириса и цилиарното тяло (Н15-Н22)
(Н15 Н16) Болести на склерата и кератит
Освидетелстваните с  рецидиви, както и с хирургична интервенция на роговицата – лазерна кератектомия или радиална 
кератотомия, са негодни по всички графи. 
(Н20 Н22) Иридоциклит и други болести на ириса и цилиарното тяло. 
Към буква „а“ се отнасят хроничните и рецидивиращите форми на иридоциклит. 
Към буква „б“ се отнасят случаите след прекаран остър иридоциклит при наличие само на единични отлагания от ирисов 
пигмент върху предната лещена капсула и с пълно възстановяване на зрителните функции.
Болести на лещата (Н25-Н28)
Н25-Н28 Катаракта и други болести на лещата.
Към буква „б“ се отнасят периферните фини, непрогресиращи мътнини в лещата и отделните субкапсуларни 
вакуоли, невлияещи на зрителните функции. 
При установена начална придобита катаракта освидетелстваните по  гр. 2, 3, 4, 5, 7 и 8 подлежат  на  контролни прегледи 
през 6 месеца.
Н27.0 При случаи на  афакия – едноочна  или двуочна, както и псевдофакия (Z96.1) – едноочна или двуочна, 
освидетелстваните по всички графи се решават по буква „а“.
Болести на хориоидеята и ретината (Н30-Н36)
Н30-Н31 Хориоретинално възпаление и други  заболявания на хориоидеята
Към буква „б“ се отнасят огнищни хориоретинити с  периферна  локализация  след лечение с пълно функционално 
възстановаване и без рецидив. При рецидив се решават по буква „а“.
Към буква „б“ се отнасят хориоретинални цикатрикси  с периферна  локализация, невлияещи върху зрителните функции. 
(Н34-Н36) Оклузия на съдовете и други болести на ретината
Н35.0 Към буква „б“ се отнасят случаите след единично ексудативно  отлепване  на  ретината,  дължащо се на възпалителен 
процес на  увеята, без предшестващи ретинени аномалии, при което  след  лечение има пълно морфологично и функционално 
възстановяване.
Освидетелстваните с рецидивиращи ексудативни отлепвания  на ретината, развиващи се в резултат на  бактериална 
метастаза  или токсо-алергично дразнене от процес, намиращ се  някъде в  организма, се решават като негодни.
Н35.3 Към буква „б“ се отнасят случаите на точковидни друзи – стационарни  или  с  бавна  многогодишна еволюция, 
ненамаляващи  зрителната острота и без опасност за дисциформена дегенерация  на макулата  с контролни прегледи на 
всеки 6 месеца.
Глаукома (Н40-Н42)
Измерване на ВОН се извършва на: кандидатите по графи 1 и 6 след навършване на 40-годишна възраст и по преценка на 
офталмолога.
Н40.0 Суспектна глаукома – очна хипертензия.
При стойности на ВОН 22 мм Hg  или повече или разлика на ВОН между двете очи повече от 4 мм Hg кандидатите по графа 
1 и 6 са негодни. Освидетелстваните по останалите графи  се носочват за клинично изследване. Референтните стойности 
но ВОН се преизчисляват след провеждане на пахиметрия  на роговицата. При случаите на преизчислено ВОН в границите 
22 – 27 мм Hg  без промени в зрителната острота, зрителния нерв, без нарушение на зрителното поле (периметри) и без 
назначена терапия са годни с контрол на ВОН през 6 месеца и периметри веднъж годишно. 
Н40.1 Първична глаукома с отворен ъгъл.
Освидетелствани по графа 8 с начални   форми на глаукома  с постоянно компенсирано ВОН до  27 mmHg, без  промени 
в зрителната острота, зрителния  нерв и зрителното поле са годни с контрол на ВОН на 6 месеца и веднъж годишно 
изследване на зрителни полета (периметри).
Н40.2-Н42. Глаукома. 
Освидетелстваните по всички графи са негодни.
Временното покачване на ВОН по повод лечение на други заболявания е противопоказано за летателна работа.
Решенията са в табличната част.
Болести на мускулите на окото, нарушение на бинокуларното движение на очите, акомодацията и рефракцията 
(Н49-Н52)
Н51.1 Недостатъчност на конвергенцията 
Максималната стойност на конвергенцията за освидетелстваните по графи 1, 2, 3, 4 и 8 е до 8 см. За освидетелстваните по 
графи 5, 6, и 7 е до 10 см.
Н52.0 Хиперметропия
Н52.1 Миопия
Н52.2 Астигматизъм  
Изследването на рефракцията на всички кандидати се извършва със субективни и  обективни методи след медикаментозна 
циклоплегия. 
Зрителни разстройства и слепота (Н53 – Н54) 
Н53 Разстройства на зрението
Решенията са в табличната част.
Н53.5 Аномалии на цветното зрение
Изследването на цветното зрение се извършва с полихроматичната таблица на Ишихара и аномалоскопия. 
Н53.6 Нощна слепота